**TERMÉKNÉV STONE STANDARD burkolatragasztó**

**LEÍRÁS/ANYAGÖSSZETÉTEL** STONE STANDARD gyárilag előkevert, por alakú, cement kötőanyagot, ásványi töltőanyagot és tulajdonság javító adalékokat tartalmazó szürke színű ragasztóhabarcs. A STONE STANDARD ragasztótapasz MSZ EN 12004 szabvány szerinti a C1T osztályba tartozik. Cement kötésű közepes tapadószilárdságú (C1), lecsúszásmentes (T).

**ALKALMAZÁSI TERÜLET** Átlagos terhelésnek kitett padlókhoz, fagyveszélyes helyiségekben, fedett kültéri helyeken és beltérben egyaránt felhasználható. Kis és közepes méretű szívóképes kerámia fali csempékhez, és padlóburkoló lapok ragasztásához az alapfelületi követelményeknek megfelelő minőségű betonra és mész-cement vakolatra. Max. 500 cm2 lapméretig (pl: 20×25 cm).

**FELHORDHATÓ** Beton, estrich, kőműves szerkezetek, mész- cement vakolatok.

**ALAPFELÜLET JELLEMZŐI** A ragasztási alap por, zsír, olaj és szerves anyag mentes, száraz, szilárd. A laza részeket el kell távolítani! Fémre, fára és festett felületre nem ajánlott. A cementkötésű aljzatok a burkolólap felragasztása után nem zsugorodhatnak. Padló burkolás esetén 3 mm-nél nagyobb felületi egyenletlenségnél javasoljuk burkolás előtt az X-FLOOR aljzatkiegyenlítőink használatát. Az X-FLOOR aljzatkiegyenlítőnkről részletes információt talál a [www.meton.hu](http://www.meton.hu) weboldalon.

**ALAPOZÁS** GROUND univerzális mélyalapozó használata minden esetben szükséges a megfelelő tapadás elősegítésére. A GROUND univerzális mélyalapozóról részletes információt talál a [www.meton.hu](http://www.meton.hu) weboldalon.

**KEVERÉS** A ragasztót a kimért mennyiségű friss csapvízbe szórjuk és lassú fordulatú gépi keverővel (keverőszár) kb. 3 percen át csomómentesre keverjük, 5-10 percig hagyjuk pihenni, aztán még egyszer keverjük át! Víz ismételt hozzáadásával újrakeverni TILOS! A bekevert anyagot tanácsos 2 órán belül felhasználni.

**FELDOLGOZÁS MÓDJA** A megfelelően bekevert ragasztót fogazott glettvassal egyenletes rétegvastagságban hordjuk fel a burkolandó felületre és a burkolólapot ragasztási (nyitott) időn belül, enyhén eltolva, a felületre nyomást gyakorolva helyezzük el. Ragasztóhabarcsos éleket, fugákat nedves szivaccsal azonnal tisztítsuk meg! Az előírt ragasztási időt feltétlenül tartsuk be, túllépése esetén (bőrösödés!) szedjük vissza a felhordott csemperagasztót és pótoljuk újjal. A lapok felülete minimum 65%-ban érintkezzen a ragasztóággyal. Ismeretlen tulajdonságú lapok esetén próbaragasztás feltétlenül javasolt. A felhordás a fent leírtak figyelembevételével az álltalános burkolási szakismeretek alapján történhet. A burkolat ragasztása után optimális esetben 24-48 óra (20°C-on, 2 mm vastagságban) múlva járható, fugázható. Amennyiben szintezőék használatával történt a burkolás, úgy az ék eltávolítása min. 48 óra után történhet. Az alkalmazott szerszámokat használat után el kell mosni. A felhordás a fent leírtak figyelembevételével az általános burkolási szakismeretek alapján történhet.

**FONTOS TUDNIVALÓK** A munkavégzés ideje és a száradási idő alatt a hőmérséklet +5 – +25 °C között legyen. A ragasztott burkolatot száradásig nem érheti fagy és tűző napon ne használja. Termékeinkhez a feltüntetett víz mennyiségén kívül más anyagot hozzáadni nem szabad. A rétegvastagság, hőmérséklet és páratartalom befolyásolja a száradási időt. Magas páratartalom és alacsony hőmérséklet késlelteti, magas hőmérséklet gyorsítja a száradási időt. A termék felhasználása szakértelmet igényel! Kérjük, hogy a tájékoztatóban leírtakat gondosan olvassák át, munkavégzés közben vegyék figyelembe, mert a gyártó csak a technológiai előírásoknak megfelelően, szakember által, az előírt jó minőségű felületre felhordott termékre vállal garanciát! Feltétlenül tartsák be az idevonatkozó szakmai előírásokat! A kivitelezésből, illetve annak körülményeiből (felület, szerszám, időjárás stb.) hiányosságaiból eredő károkért a felelősség nem a gyártót terheli!

**MINŐSÍTÉSEK / TERMÉKSZABVÁNY**

MSZ EN 12004-1:2017 Habarcsok és ragasztók kerámia burkolólapokhoz szabvány szerint: C1T.

**MŰSZAKI ALAPADATOK**

**Anyagigény:**

|  |  |  |  |  |
| --- | --- | --- | --- | --- |
| Glettvas fogazat (mm) | 4 | 6 | 8 | 10 |
| Anyagigény (kb.) kg/m2 | 3,0 | 3,6 | 4,3 | 5,0 |

Az anyagigény tájékoztató jellegű, kis mértékben eltérhet a megadott mennyiségtől, a munkavégzési technológiától és az alapfelülettől függően.

**Bekeverés:** ~6 l csapvíz 1 zsák / 25kg ragasztó habarcshoz.

~1,2 l csapvíz 1 zsák / 5kg ragasztó habarcshoz.

**Felhordás eszközei:** fogazott glettvas (a burkolatnak megfelelő fogazat mérettel).

**Kültéri/beltéri:** kültéri és beltéri felhasználásra.

**Hőmérséklet:** +5 - +25°C között.

**Páratartalom:** a megadott értékek 42% relatív páratartalom mellett 20°C-on értendőek.

**Tapadószilárdság:** ≥0,5 N/mm2.

**Rétegvastagság:** maximum 4 mm.

**Nyitott idő:** ~2 óra.

**Korrigálhatóság:** ~5 perc.

**Terhelhetőség:** az elkészült burkolat ~24-48 óráig védjük a mechanikai terheléstől (ne járjunk rajta), szintezőék használata esetén a szintezőtalp letörése min. 48 óra elteltével történjen.

**Fugázható:** az felületet csak a ragasztóhabarcs teljes száradása után (nedvszívó burkolólapnál legkorábban egy nap múlva) szabad fugázni.

**Lapméretek:** maximum 500 cm2.

**Tűzvédelmi besorolás:** A1.

**KISZERELÉS** 25kg, 5kg, papírzsákban.

**TÁROLÁS / ELTARTHATÓSÁG** Zárt, fagymentes helyen, nedvességtől, sugárzó hőtől, tűző naptól védve, bontatlan csomagolásban, a csomagoláson jelzett dátumtól 1 évig (+5-+25°C között).